Screenshot: HRT, FB



BOŽIDAR Alić, glumac koji je u posljednje vrijeme najpoznatiji po šovinističkim ispadima, putem Facebooka obrušio se na predsjednicu Kolindu i premijera Oreškovića.



Podsjetimo, Kolinda, a potom i premijer, jučer su oštro osudili ustaštvo.



"Da budem sasvim jasna, NDH je bila najmanje nezavisna i najmanje je štitila interese hrvatskog naroda, a ustaški režim bio je zločinački režim", rekla je jučer predsjednica.



Božidar Alić sinoćnjom objavom na Facebooku nije krio svoju ogorčenost.



"ZABORAVITE NA

DRUGI MANDAT.....

gospodjo Predsjednice

Republike Hrvatske,danas ste počinili političko

SAMOUBOJSTVO

.....pljunuvši na

HRVATSKE GROBOVE

I malobrojne živuće

HRVATE....svojim ljigavim, sluganskim istupom.....

VI STE INSTITUCIJA!

HRVATSKOG NARODA !

PONIZILI STE NAS !

ako ste Vi sluga,kao i "premijer" Orešković (koji ne poznaje ne samo HRVATSKI jezik,već

HRVATSKU SAMU....i koji je došao niotkuda i otići će u NITKO I NIŠTA ,KAO I VI)

MI HRVATI TO NISMO

gdjo.Kolinda Grabar Kitarović.....NITKO OD HRVATA NE STOJI IZA VAS VIŠE........

.....niti Vama,a niti mutavcu od Premijera ne vjerujemo

IŠTA

OBOJE STE POLITIČKI

MRTVACI", napisao je Alić potpisavši se kao pučki tribun.



Time je pukla potpora Alića predsjednici koja je kulminirala njegovim skandaloznim ispadom u izbornoj večeri kad je Kolinda pobjedila.



"Dobro večer Hrvatice i Hrvati. Moja potpora gospođi Kolindi Grabar Kitarović jer sam dragovoljac Domovinskog rata, Hrvat i katolik i Bogu hvala da je pobijedila gospođa Kolinda Grabar Kitarović protiv ove udbaške, srbofilske i četničke struje. Živjeli", poručio je tada Alić iz HDZ-ovog stožera.

Kontroverzni glumac već duže vrijeme javnost šokira svojim ispadima. Prije samo nekoliko mjeseci navukao je bijes javnosti kada je na internetu izašla snimka na kojoj malodobnog sina uči da recitira ustaški pozdrav "Za dom spremni", zbog čega je prijavljen i dječjoj pravobraniteljici.